open-index/open-wikipedia-markdown huggingface dataset:
Bermeo

**Bermeo** é un concello situado na costa de Biscaia, no País Vasco. Forma parte da comarca de Busturialdea-Urdaibai. A súa poboación é de 16.777 habitantes (2017).
## Historia
Fundada en 1236, a vila ostentou o título de "Cabeza de Biscaia" entre 1476 e 1602, sendo a principal poboación del Señorío de Biscaia. Por iso Bermeo gozou de certos privilexios e tamén de maior relevancia fronte ao resto de vilas nas Xuntas Xerais de Biscaia. Ademais, hai que engadir as xuras que os reis realizaban na igrexa de Santa Eufemia cada vez que visitaban a provincia.

Trátase dunha vila arraigada á tradición mariñeira, xa que a súa economía baséase maioritariamente na pesca e nas conservas de peixe. Entre o seu patrimonio está a ermida de San Xoán de Gaztelugatxe, a torre Ercilla (Museo do pescador), a Porta de San Xoán, o casco antigo, a Atalaia e o porto.

## Galería de imaxes 

Ficheiro: Bermeo port 01.jpg|Porto Vello
Ficheiro: Puerto Deportivo de Bermeo -ko kirol portua.jpg|Porto deportivo
Ficheiro: Puerto de Bermeo.jpg|Porto deportivo de Bermeo
Ficheiro:Bermeoko portu zaharra.jpg|Porto deportivo
Ficheiro: Bermeo landscape.JPG|Porto comercial
Ficheiro: SanJuanG.JPG|San Xoán de Gaztelugatxe
Ficheiro: Gaztelugatxe1.JPG|San Xoán de Gaztelugatxe
Ficheiro: Aketx Gaztelugatxeko Donienetik 2006-07-06.JPG|Illa Akatz
Ficheiro: Isla de Izaro.jpg|Illa Ízaro
Ficheiro: Izaro Bermeo.jpg|Illa Izaro
Ficheiro: Olatu orma Bermeo rompeolas.jpg|Bermeo 
Ficheiro: Nestor matxitxako 1.jpg|Monumento aos falecidos na batalla de Matxitxako
Ficheiro: Olatu sculpture.JPG|Escultura *A onda*
Ficheiro: Xixili.JPG|Xixili
Ficheiro: Sailor family sculpture bermeo.JPG|Escultura *Badatoz* ("O regreso")
Ficheiro: Bermeo santa eufemia church.JPG|Igrexa de Santa Eufemia 
Ficheiro: Santa Maria eliza - Bermeo.jpg|Igrexa de Santa María da Asunción
Ficheiro: Bermeo - Iglesia y Convento de San Francisco, claustro 08.jpg|Igrexa e claustro de San Francisco
Ficheiro: Aitaguriaweb.jpg|Baleeiro Aita Guria
Ficheiro: Bermeo Torre de Ercilla.jpg|Torre Ercilla
Ficheiro: Bermeo city hall.jpg|Casa consistorial de Bermeo
Ficheiro: Bermeo hospital.JPG|Hospital de Bermeo
Ficheiro: Puerta de San Juan (cara exterior).jpg|Portal de San Xoán
Ficheiro: Bermeo's commercial port 2.JPG|Porto comercial e confraría de pescadores
Ficheiro: Aritzatxu Beach1.jpg|Praia Aritzatxu
Ficheiro: Bermeo kinkunbera house.JPG|Casa Kikunbera
Ficheiro: Bermeo Statue.jpg|Busto de Alonso Ercilla y Zúñiga
Ficheiro: Bermeo burgoatik.jpg|Vista de Bermeo

## Véxase tamén
### Ligazóns externas
*Páxina oficial do concello
Comunistas da Galiza

**Comunistas da Galiza** é a marca en Galicia do Partido Comunista de los Pueblos de España logo da ruptura do Partido Comunista do Pobo Galego co PCPE en 2008. Con esta marca presentáronse por primeira vez ás eleccións ao Parlamento de Galicia 2012, se ben xa concorreran anteriormente como PCPE en diversas ocasións.

## Traxectoria
Nas eleccións ao Parlamento de Galicia 2012 Comunistas da Galiza presentou candidatura en dúas circunscricións, na provincia da Coruña e na de Pontevedra. A candidatura pontevedresa encabezábaa a mestra e música Marina Quintillán, e a coruñesa Francisco Aneiros Dopico. Nas eleccións municipais de 2015 presentou candidaturas nas cidades de Vigo e Ferrol.
[miniatura|Candidatos por [Provincia de Pontevedra|Pontevedra nas Eleccións Xerais de 2016.]]
## Véxase tamén
### Ligazóns externas
*Web de Comunistas da Galiza.
Río Dodder

O **río Dodder** (en irlandés *An Dothra*) é un dos tres ríos principais do condado de Dublín, sendo os outros o río Liffey (do cal o Dodder é afluente) e o río Tolka. Nace ó pé do monte Kippure, nas montañas Wicklow.

É destacábel que o río sexa fogar de numerosas especies de aves acuaticas como lavancos, garzas reais, picapeixes, merlos acuáticos, fulicas e cisnes brancos. Tamén se poden atopar gabiáns, lontras, raposos e teixugos na ribeira do mesmo.

## Galería de imaxes 

Ficheiro:Upper Dodder.JPG|O Dodder nas montañas Wicklow.
Ficheiro:River Dodder at Springfield Avenue.jpg|O río Dodder pasando baixo unha ponte en Templeogue.
Ficheiro:River Dodder.jpg|O Dodder ó seu paso por Ballsbridge.
Ficheiro:River Dodder (sign).jpg|Sinal a carón do río.
Ficheiro:Dodder Milltown.jpg|O Dodder en Milltown.
Gatipedro

[miniatura|Escultura do gatipedro na [praza do Humor da Coruña.]]
O **gatipedro** é unha figura mitolóxica de Galicia que fai mexar ós nenos na cama. Tamén é un dos temas do libro de relatos *Os outros feirantes*, escrito en 1971 por Cunqueiro, onde o personaxe de Marcelino mexa na cama por mor das visitas nocturnas do animal. Finalmente, a situación resólvese grazas a un menciñeiro de Pontedeume que dá coa solución, sementando sal na entrada do cuarto do neno.

No ano 2018, publicouse o conto *O gatipedro* de Jacobo Paz, publicado por Baía Edicións e con ilustracións de Xosé Tomas.

## Notas 
## Véxase tamén 
### Bibliografía 
* 

### Outros artigos 
* Mitoloxía galega
Río Fane

O **río Fane** (en irlandés *Abhainn Átha Féan*) é un río de Irlanda que nace no Lough Ross bordeando os lindes do condado de Monaghan co condado de Armagh. Flúe cara a Baía Dundalk atravesando as vilas de Inniskeen, Knockbridge e Tallanstown no condado de Louth, para desembocar finalmente no mar de Irlanda.
José Canedo Santos

**José Canedo Santos**, nado en Val do Dubra en 1958, é un político galego, que foi líder en Galicia, primeiro de UPyD e logo de Cidadáns.

## Traxectoria
Mudouse a Santiago de Compostela con 14 anos, ao montaren os pais un bar na capital galega. Comezou a traballar en Correos de Santiago de Compostela, aprobou as oposicións e foi destinado a Padrón, Madrid e de novo a Santiago. Posteriormente ingresou con praza na Caja Postal, entidade bancaria dependente de Correos, que logo pasou a chamarse Argentaria e foi finalmente integrada no BBVA. Alí prexubilouse e reincorporouse ao servizo de Correos como carteiro.

En 2008 afiliouse a UPyD e en 2011 encabezou as listas desa formación nas municipais no concello de Santiago de Compostela, onde non saíu elixido. En 2012 foi escollido no proceso de primarias da súa formación como candidato de UPyD á presidencia da Xunta de Galicia e encabezou a lista de UPyD ás eleccións ao Parlamento de Galicia 2012. En xuño de 2013 deixou a organización por discrepancias coa dirección incorporándose posteriormente a Cidadáns, e tras a constitución en marzo de 2014 do seu referente en Galicia, Ciudadanos Galicia, é o seu voceiro . Semanas despois abandonou a primeira fila, pero mantívose afiliado a Cidadáns.

Foi elixido cabeza de lista na Coruña para as eleccións Xerais do 26 de xuño en substitución de Antonio Rodríguez Vázquez por Cidadáns - Partido da Cidadanía.

## Notas
Manuel Peña Rey

**Manuel Peña Rey**, nado en San Xurxo de Sacos (Cerdedo-Cotobade) o 7 de xuño de 1899 e finado en Ourense o 30 de abril de 1957, foi un médico e político galego.

## Traxectoria 
[miniatura|300px|1933, Ourense. Banquete galeguista en homenaxe a [Emilia Docet e a Manuel Luís Acuña. Na foto, entre outros: Vicente Risco, Ramiro Isla Couto, Leuter González, Álvaro Cunqueiro, Otero Pedrayo, María Luz Morales, Blanco Amor, Xohán Luís Ramos Colemán e Manuel Peña Rey.]]
Estudou o bacharelato en Pontevedra. Licenciouse en Medicina na Universidade de Santiago de Compostela en 1915. Especializouse en xinecóloxía e foi discípulo de Manuel Varela Radío. Estableceuse en 1918 en Ourense, onde abriu catro anos despois o primeiro sanatorio da provincia. Durante a Segunda República Española foi director do Hospital Provincial (1931-1934) e presidente do Colexio de Médicos. Militante galeguista, chegou a presidir o Partido Nacionalista Republicano de Ourense (PNRO). Fixo campaña pola Fronte Popular nas eleccións de 1936, e ese mesmo ano volveu ser director do Hospital Provincial.

Logo do golpe de Estado do 18 de xullo de 1936 foi destituído en agosto xunto con Vázquez de Parga. Estivo encarcerado no Carballiño e tardou máis de 8 anos en ser rehabilitado. Abríronlle expediente de responsabilidades políticas en 1941.

## Vida persoal 
Casou en Viascón con Celia Bouzas Barreiro en 1912, e foi pai de María Esther, Marina, Celia, María de los Ángeles e Manuel Peña-Rey Bouzas, histórico dirixente do Partido Comunista de Galicia.
## Notas 
## Véxase tamén 
### Bibliografía 
* 
* 

### Ligazóns externas 
* Nombres e historias de la Obstetricia y la Ginecología en Ourense: De Manuel Peña Rey (1918) al Congreso de la Sociedade Galega de Obstetricia e Xinecoloxía (2011)
* Expediente de responsabilidades políticas de Manuel Peña Rey.
The Possession

***The Possession*** é un filme estadounidense de terror dirixido por Ole Bornedal, que se estreou no 2012.

## Sinopse 
O filme comeza cunha muller maior intentando abrir unha estraña caixa. Antes diso, pon música clásica e faise con auga bendita e un martelo. Antes de poder destruír a caixa, é violentamente lanzada por toda a habitación por unha forza invisible. Cando entra o seu fillo, este atópaa inconsciente no chan. Días despois, no xardín da súa casa, celébrase un mercado de barrio. A pequena Emily e o seu pai mercan "a caixa" e lévana á casa. A partir dese intre, comezan a ocorrer sucesos moi estraños: multitude de avelaíñas invaden a súa casa, a nena ten cada vez peor aspecto e reacciona con agresividade ante calquera cousa. O pai, sospeitando que a caixa está relacionada con estes feitos, visita a un rabino que lle di que a caixa contén un espírito demoníaco que consumirá á súa filla a menos que consigan devolvelo á caixa mediante un exorcismo.

## Personaxes 
* Natasha Calis como Em Brenek
* Jeffrey Dean Morgan como Clyde Brenek
* Kyra Sedgwick como Stephanie Brenek 
* Madison Davenport como Hannah Brenek
* Grant Show como Brett
* Quinn Lord como Pupil
* Matisyahu como Tzadok
* Jay Brazeau como Profesor McMannis
* Brenda Crichlow como Miss Shandy
* Anna Hagan como Eleanor
* Ella Wade como voz do Dybbuk

## Notas 
## Véxase tamén 
### Ligazóns externas 
* Ficha na IMDb 
* Ficha en BoxOfficeMojo
Dermatoma

::*Non confundir con dermátomo (instrumento cirúrxico para cortar a pel)*
Un **dermatoma**  é unha área da pel que está innervada fundamentalmente pola raíz dorsal dun só nervio espiñal ou raquídeo. Cada un destes nervios envía ao cerebro a sensación (incluída a dor) dunha rexión concreta da pel. Os pares de nervios que orixinan dermatomas son: os nervios cervicais de C2 a C8 (sendo excepción o C1, que non forma dermatoma), os doce nervios torácicos, os cinco nervios lumbares e os cinco nervios sacros. Os nervios espiñais orixinan os nervios cutáneos que chegan á pel.

Ao longo do tórax e abdome os dermatomas son como discos superpostos que formasen o corpo humano, cada un dos cales está innervado por un nervio espiñal distinto. Nos brazos e pernas o patrón é diferente: os dermatomas discorren lonxitudinalmente polas extremidades. Aínda que o patrón xeral é similar en todas as persoas, as áreas exactas detalladas de innervación son tan únicas para cada persoa como as pegadas dactilares. Nos límites entre dermatomas adxacentes hai unha certa sobreposición da innervación, polo que se houbera unha perda de función dun nervio por lesión do ganglio, a sensibilidade non se perde totalmente, pero vese moi minguada.

## Importancia clínica 
Un dermatoma é unha área da pel innervada por neuronas sensoriais que proceden dun ganglio dun nervio espiñal, polo que son moi útiles para detectar diversas patoloxías. Os síntomas que se estenden por un dermatoma (por exemplo, dor ou erupción cutánea) poden indicar unha patoloxía que implica á raíz nerviosa relacionada. Exemplos son disfunción somática da medula espiñal na que os dermatomas poden indicar a parte da medula espiñal afectada, ou unha infección vírica. Determinados puntos da anatomía humana son característicos de dermatomas concretos.

Os virus que se instalan de forma latente nas células dos ganglios nerviosos durante anos (como o virus da varicela-zóster, que causan a varicela e o herpes zóster) a miúdo causan  dor, erupcións cutáneas ou ambos os síntomas, estendéndose por un determinado dermatoma. Porén os síntomas poden non aparecer en todo o dermatoma.

## Outras imaxes 

 Ficheiro:Gray811and813.PNG|Nervios cutáneos do brazo dereito.
 Ficheiro:Gray812and814.svg|Diagrama da distribución segmental dos nervios cutáneos do brazo dereito.
 Ficheiro:Gray826and831.svg|Perna.
 Ficheiro:Gray834 es.svg|Pé.

## Notas
## Véxase tamén
### Ligazóns externas
* KansasHandKinesiology|nerves/dermatome.htm https://web.archive.org/web/20120624012035/http://classes.kumc.edu/sah/resources/handkines/nerves/dermatome.htm
* Diagram "Adult Dermatome", *The New York Times*
145452 Ritona

**(145452) Ritona**, tamén escrito coma '''''', é un obxecto clásico do cinto de Kuiper. Estímase que ten un diámetro de 679 (+55 -73) km. Foi descuberto o 10 de setembro do 2005 por Andrew C. Becker, Andrew W. Puckett e Jeremy Martin Kubica dende o Observatorio de Apache Point, situado en Sunspot, New Mexico. Nas listas do sitio web de Mike Brown aparece como un posible planeta anano.

## Clasificación 
O Centro de Planetas Menores (MPC) clasifícao coma un cubewano. Porén, dende que se sabe que este obxecto ten unha inclinación de 19,3° (e que non se sabe como adquiriu esta inclinación moderada), o programa Deep Ecliptic Survey (DES) clasifícao como un obxecto distante.) Foi observado 119 veces, 13 delas en oposición; este obxecto foi recuperado en imaxes que nos retrotraen ata o ano 1954.

## Notas 
## Véxase tamén 
### Outros artigos 
* 225088 Gonggong
* Sedna

### Ligazóns externas 
* Orbital simulation from JPL (Java) / Horizons Ephemeris
Manuel Gutiérrez Torres

**Manuel Gutiérrez Torres**, nado cara a 1911 e finado en Soutelo de Montes o 24 de febreiro de 1982, foi un farmacéutico e político galego.

## Traxectoria 
Boticario de Soutelo de Montes e despois de Forcarei (1965). Foi xefe da Falange da vila de Cerdedo. Foi nomeado alcalde do Concello de Cerdedo o 17 de xaneiro de 1950, cesando en 1954. Volveu ser nomeado alcalde de Cerdedo en agosto de 1958, permanecendo no posto ata 1960. Foi concelleiro en Forcarei nos anos 70 e inspector farmacéutico do concello de Forcarei. Morreu en Soutelo de Montes con 70 anos.

## Notas
Serigrafía

250px|miniatura|Detalle dunha serigrafía.

A **serigrafía** é unha técnica de impresión, consistente na reprodución de documentos e imaxes sobre case todos os materiais mediante a transferencia de tinta a través dunha gasa.
Adolf Hohenstein

miniatura|Cartaz da IV Esposizione Triennale di Belle Arti di Milano de 1900, deseñado por Adolf Hohenstein

[miniatura|250px|Cartel de Hohenstein, [1905.]]
**Adolf** ou **Adolfo Hohenstein**, nado o 18 de marzo de 1854 en San Petersburgo e finado o 12 de abril de 1928 en Bonn, foi un pintor, ilustrador, escenógrafo e deseñador de vestiario alemán. Hohenstein foi un dos cartelistas máis coñecidos do seu tempo e está considerado un pioneiro do Modernismo en Italia.
Canda Leonetto Cappiello, Giovanni Mario Mataloni, Leopoldo Metlicovitz e Marcello Dudovich, está considerado un dos cartelistas máis importantes de Italia, onde pasou un tempo.

## Biografía 
[miniatura|250px|Cartel para *[La Bohème*, 1896.]]
Hohenstein foi fillo de pais alemáns, Julius e Laura IRack, e naceu en San Petersburgo, daquelas, Imperio Ruso. Seu pai era un enxeñeiro de montes cuxo traballo lle obrigaba a viaxar intensamente. Máis tarde, a familia trasladouse a Viena, onde Adolf se criaría e completaría a súa educación. As súas viaxes levárono logo a India, onde traballaría decorando casas da clase alta local. En 1879 trasladouse a Milán, onde empezou o seu período máis creativo.

Foi nomeado deseñador de vestiario no Teatro alla Scala, así como tamén noutros teatros e óperas. Contratado como director de arte e deseños, realizando os carteis para as óperas *La Bohème*, *Tosca* e *Madama Butterfly* de Giacomo Puccini, con quen traballou moi de cerca en varias ocasións. Tamén traballou na publicidade, facendo gráficos para a compañía de bebidas Campari e cousas para o xornal *Corriere della Sera*, así como postais e portadas de libros.

Nos primeiros anos dos 1900, tras casar con Katharina Plaskuda, unha viúva, viaxou máis frecuentemente entre Italia e Alemaña até 1906, ano no que deixou Milán definitivamente. Trasladouse a Alemaña, onde principalmente realizou a súa actividade como pintor. Entre 1909 e 1923, Hohenstein foi membro dunha asociación de artistas de Düsseldorf, estando asociado á Escola de pintura de Düsseldorf.

## Notas 
## Véxase tamén
Mar Céltico

O **mar Céltico** (*Mhuir Cheilteach* en irlandés, *Y Môr Celtaidd* en galés, *Mor Keltek* en córnico, *Mor Keltiek* en bretón, *Celtic Sea* en inglés, *Mer Celtique* en francés) é unha área do océano Atlántico que se atopa na costa sur de Irlanda. Limita ó leste co canal de San Xurxo, co canle de Bristol e co canal da Mancha. As súas augas bañan as costas adxacentes de Irlanda, Gales, Cornualla, Devon e a Bretaña. As fronteiras sur e oeste son delimitados pola plataforma continental, que cae abruptamente. Ten unha fondura que varía entre os 50 e os 200 metros. Trátase dun mar rico en peixe no que abundan as sardiñas.

## Historia 
O mar celta toma o nome da herdanza celta das terras limítrofes ao norte e ao leste. O nome foi proposto polo mariño naturalista e biólogo inglés EWL Holt nunha reunión de 1921 en Dublín de expertos en pesca de Inglaterra, Gales, Irlanda, Escocia e Francia. Foi adoptado polos biólogos mariños e oceanógrafos e máis tarde por empresas de exploración de petróleo. É nomeado nun atlas británico de 1963, pero un artigo de 1972 afirma que "o que os mapas británicos chaman Southwest Approaches e que a industria do petróleo chama Mar Celta [...] sen dúbida os veciños da costa occidental de Gran Bretaña non se refiren a eles como tal."

## Límites 
Os límites do sur e occidentais están peor definidos. Holt suxeriu unha liña de contorno de 200 brazas mariñas desde a illa de Ouessant (Francia) na punta da Bretaña.

A Organización Hidrográfica Internacional define os límites do Mar Celta do seguinte xeito:

*No norte.* O límite sur do mar de Irlanda unha liña que une St David's Head en Gales con Carnsore Point, na costa sur de Irlanda, e desde Mizen Head unha liña trazada ata a posición .

*No oeste e sur.* Unha liña desde a posición  cara ao sur ata os 49° N, e desde alí ata a latitude 46° 30'N no límite occidental do Golfo de Biscaia nunha liña que une Cabo Ortegal e Penmarch Point.

"No leste". O límite occidental da Canle da Mancha unha liña que une a illa Vierge e Land End, no límite occidental da Canle de Bristol, e unha liña que une Hartland Point ata Cabo St. Govan.

## Os fondos mariños 
O fondo do mar baixo o mar celta chámase **Shelf celta**, parte da plataforma continental de Europa. A porción nordés ten unha profundidade entre 90 e 100 m., aumentando cara á canle de San Xurxo. Na dirección oposta, as cristas de area que apuntan cara ao suroeste teñen unha altura similar, separadas por vales de aproximadamente 50 m. máis profundas. Estas cristas formáronse por efectos das mareas cando o nivel do mar era menor. Ao sur do 50° N a topografía é máis irregular.

A exploración de petróleo e gas no Mar Celta tivo un limitado éxito comercial. O campo de gas de Kinsale Head proporcionou gran parte da subministración de gas da República de Irlanda nos anos oitenta e noventa.

## Ecoloxía do Mar Celta 
O Mar Celta ten unha rica pesquería con capturas anuais totais de 1´8 millóns de toneladas desde 2007.

Catro especies de cetáceos atópanse frecuentemente na zona: balea minke, arroaces, Golfiño común e Toniña común. Antigamente tiña abundancia de mamíferos mariños.

## Notas 
## Véxase tamén
Kosmos 321

**Kosmos 321** (Космос 321 en ruso), tamén denominado **DS-U2-MG Nº 1**, foi un satélite artificial soviético lanzado o 20 de xaneiro de 1970 mediante un foguete Kosmos 2I desde o cosmódromo de Plesetsk.

## Características 
Kosmos 321 foi o primeiro membro do modelo de satélites DS-U2-MG. Estaba adicado a facer observacións científicas dos polos magnéticos terrestres. Foi seguido polo Kosmos 356. Kosmos 321 foi inxectado nunha órbita inicial de 507&nbsp;km de apoxeo e 280&nbsp;km de perixeo, cunha inclinación orbital de 71 graos e un período de 92,1 minutos. Reentrou na atmosfera o 23 de marzo de 1970.

## Resultados 
Kosmos 321 estudou as subtormentas magnéticas do 4 de marzo de 1970 e do 8-10 de marzo dese mesmo ano. Estudou tamén os electrochorros, o efecto das correntes lonxitudinais magnetosféricas e ionosféricas, medindo ademais por primeira vez os efectos dun electrochorro ionosférico ecuatorial na ionosfera e a súa indución sobre a Terra.

## Notas 
## Véxase tamén 
### Bibliografía 
* 
* 
* 

### Outros artigos 
* DS-U2-MG
* Kosmos 356
Parra virxe

A **parra virxe** ou **videira virxe** (***Parthenocissus quinquefolia***) é unha planta rubideira de follas caducifolias moi empregada en xardíns como ornamental, especialmente para cubrir muros ou fachadas das casas. As follas son verdes e compostas, porén se tornan dun vermello intenso no outono para despois caer. Gabea con facilidade polos muros, aganchándose grazas aos gabiáns especiais que posúe, cunha especie de ventosas no extremo.

## Galería de imaxes 

Ficheiro:Pazo de Castrelos, fachada sur.jpg|Fachada sur do Pazo de Castrelos, en Vigo, cuberta con parra virxe.
Ficheiro:Fiestra e enredadeira. Cambados- Galiza. CBD07.jpg|Fiestra arrodeada dunha parra virxe en Cambados (Pontevedra).
Pilar de Lara

**Pilar de Lara Cifuentes**, nada en Cartaxena en 1971, é unha xuíza española.

## Traxectoria 
Licenciada en Dereito, exerceu como xuíza en Mieres dende 1999 e ascendeu a maxistrada con destino na cidade de Lugo (2007), onde se fixo cargo do Xulgado de Instrución número 1. 

Como responsable deste xulgado instruíu a Operación Carioca, onde implicou a 80 persoas nunha rede de prostitución, entre elas varios integrantes da Garda Civil e da policía nacional. Tamén se encargou de instruír a Operación Pokémon, un caso derivado da operación Carioca, e que tivo como consecuencia a detención de varios cargos políticos por suborno e prevaricación, entre eles o alcalde de Ourense, Francisco Rodríguez Fernández e o de Boqueixón Adolfo Gacio.

Tamén levou a causa denominada "do Garañón" sobre presunta corrupción urbanística en Lugo na que chegou a imputar ao, daquela, alcalde, Xosé Clemente López Orozco e ao concelleiro de urbanismo, Xosé Ramón Gómez Besteiro. O caso, finalmente, foi arquivado.

O 30 de xaneiro do 2020 cesou no xulgado nº 1 de Lugo por mor dunha sanción do Consello Xeral do Poder Xudicial, na que foi condenada a sete meses e un día de suspensión de emprego e soldo e perda do destino por unha falta moi grave por desatención do seu xulgado. Como consecuencia diso, o 22 de decembro do mesmo ano fíxose cargo do xulgado nº8 de Ponferrada.

## Notas 
## Véxase tamén 
### Outros artigos 
* Xosé Clemente López Orozco
* Xosé Ramón Gómez Besteiro
* Operación Pokémon
Antonio Amorín

**Antonio Amorín Martínez**, nado en Vilaza (Gondomar), en 1952, é un político galego. Foi o primeiro e único cargo elixido en Galicia nas listas da formación UPyD.

## Traxectoria 
Trasladouse a vivir a Baiona, onde desenvolveu a súa carreira política. Nas locais de 1987 presentouse nas listas do Partido Popular ao concello de Baiona, e saíu elixido concelleiro. Integrou o grupo de goberno liderado polo 'popular' Manuel Vilar Márquez e mantívose no goberno durante dúas lexislaturas máis como concelleiro de Vías e Obras e mais de Seguridade, ata que en 1999, uns meses antes das eleccións, deixou o seu posto. Nas municipais de 2011 presentouse encabezando a lista de UPyD, e obtivo unha acta de concelleiro. Foi o primeiro concelleiro, e o primeiro cargo político dese partido elixido en Galicia.

Uns meses despois abandonou este partido e permaneceu na corporación como independente.

## Notas 
## Véxase tamén 
### Outros artigos 
* Eleccións municipais en Baiona.
Demografía de Armenia

A poboación estimada de **Armenia** no ano 2010 é de 3&nbsp;262&nbsp;200 habitantes.cuantificar.

## Poboación 
thumb|300px|right|Gráfico da evolución demográfica de Armenia.
[300px|thumb|Grupos étnicos de Armenia e Caúcaso Sur en [1995.]]

* **Idades**: 0-14 anos: 23,23 %; 15-64 anos: 67,04 %; + 65 anos: 9,73 %.
* **Esperanza de vida dos homes**: 62 anos (en 2001)
* **Esperanza de vida das mulleres**: 71 anos (en 2001)
* **Taxa de variación da poboación**: - 0,21 % (en 2001)
* **Taxa de natalidade**: 11,47 ‰ (en 2001)
* **Taxa de mortalidade**: 9,74 ‰ (en 2001)
* **Taxa de mortalidade infantil**: 41,27 ‰ (en 2001)
* **Taxa de fecundidade**: 1,5 nenos/muller (en 2001)
* **Taxa de migración**: - 3,87 ‰ (en 2001)

Pouco poboada, Armenia é sostida en parte por unha moi importante diáspora ao redor do mundo: Rusia (1,5 millóns), Canadá e Estados Unidos (1,2 millóns), África (16.000), Siria e o Líbano (250.000), Unión Europea (700.000) e América Latina (200.000).

thumb|350px|center|Pyramide des âges de l'Arménie, 2005.

## Véxase tamén 
### Outros artigos 
* Armenia
Kosmos 356

**Kosmos 356** (Космос 356 en ruso), tamén denominado **DS-U2-MG Nº 2**, foi un satélite artificial soviético lanzado o 10 de agosto de 1970 mediante un foguete Kosmos 2I desde o cosmódromo de Plesetsk.

## Características 
Kosmos 356 foi o segundo e último membro do modelo de satélites DS-U2-MG, precedido polo Kosmos 321. Estaba adicado a facer observacións científicas dos polos magnéticos terrestres. Foi inxectado nunha órbita inicial de 573&nbsp;km de apoxeo e 231&nbsp;km de perixeo, cunha inclinación orbital de 82 graos e un período de 92,6 minutos. Reentrou na atmosfera o 2 de outubro de 1970.

## Notas 
## Véxase tamén 
### Outros artigos 
* DS-U2-MG
* Kosmos 321
Planta rubideira

miniatura|*Hedera colchica* hedra a gabear polo toro dunha árbore.
[miniatura|Un [Gabián (botánica)|gabián, co que moitas rubideiras se aganchan]]
miniatura|100px|Rubideira a agatuñar por unha escada de aceiro
::Para a especie da familia dos cértidos *Certhia brachydactyla* coñecida vulgarmente tamén como **rubideira**, véxase subidor.

Unha **planta rubideira** ou **planta gateadora** é aquela que medra suxeitándose nun soporte, ben enrolándose, ben a través de órganos fixadores especiais. As rubideiras non se manteñen erguidas por si mesmas, necesitando doutra planta, un muro, un penedo, unha parra, un espaller, unha pérgola, unha rede etc. Para iso poden utilizar *órganos* como gabiáns, raíces adventicias etc. ou se enrodelan arredor do soporte, chamándose logo **plantas volúbeis**. Certas rubideiras non necesitan dun apoio, e poden estenderse polo chan sen problema ningún. As plantas gateadoras poden chegar a secar outras plantas ou árbores, se non se poidan, pola competencia de luz solar. Porén non poden ser consideradas plantas parasitas, xa que só procuran un soporte para recibir máis luz; ou ben, para buscar o lugar perfecto para o seu desenvolvemento.

Un exemplo deste tipo de plantas, é a fabeira (*Vicia faba*) que debe o seu rápido crecemento ao feito de gabear por soportes ou outras plantas, e deste xeito evistar o desenvolvemento dun talo leñoso; Outro exemplo son as sandías (*Citrullus lanatus*) e mailas cabaceiras (*Cucurbita spp*) que son extensas gateadoras que adoitan estarricarse por chan, por mor do gran peso dos seus froitos.

As plantas rubideiras acostuman medrar axiña, e algunhas desenvolven talos leñosos despois de se enrolar, como a videira (*Vitis vinifera*) ou a glicinia (*Wisteria sinensis*). Pola contra, a meirande parte das gatuñantes son herbáceas.

## Especies en Galicia 
### Bravas 
* Hedra (*Hedera helix*)
* Roseira brava (*Rosa canina*)
* Silveira (*Rubus fructicosus*)
* Herba salgueira, madreselva ou chuchamel (*Lonicera periclymenun*)
* Uva de can (*Solanum dulcamara*)
* Correola (*Convolvulus spp*)
* Saltasebes (*Bryonia spp*)

### Cultivadas polas bagas, legumes e froitos 
* Videira (*Vitis vinifera*)
* Framboeseiro (*Rubus idaeus*)
* Lúpulo (*Humulus lupulus*)
* Sandía (*Citrullus lanatus*) 
* Maracuxá (*Passiflora edulis*)
* Cabaceira (*Cucurbita maxima*)
* Fabeira (*Vicia faba*) 
* Cogombro (*Cucumis sativus*)
* Feixón (*Phaseolus vulgaris*)
* Chícharo (*Pisum sativum*)

### Ornamentais 
Ademais de multitude de variedades de hedras, pasifloras ou flores da paixón (*Passiflora spp*) e chuchameles (*Lonicera spp*), nos xardíns galegos salientan:
* Buganvílea (*Bougainvillea spp*)
* Parra virxe (*Parthenocissus quinquefolia*)
* Glicinia (*Wisteria sinensis*)
* Xasmín (*Jasminum spp*)
* Pasiflora azul (*Passiflora caerulea*)

## Véxase tamén 
* Liana
* Pérgola
* Gabián.
Pimpín

O termo **Pimpín** pode referirse a:

*As aves da familia dos **frinxílidos** (*Fringillidae*):
**En especial, as do xénero ***Fringilla***:
***Unha ave chamada **pimpín común**;
***Unha ave chamada **pimpín real**.
*Ás veces, tamén se denominan así unhas trece especies de **pimpíns de Darwin** (tamén denominadas **escribentas de Darwin**), descubertas nas illas Galápagos por Charles Darwin na súa viaxe no *Beagle*, por seren semellantes aos pimpíns do Vello Mundo, aínda que non pertencen á familia dos frinxílidos, polo que foron primeiramente clasificados na dos emberícidos (á que pertencen as escribentas europeas), e actualmente, segundo estudos xenéticos, crese que poderían pertencer á familia dos tráupidos.

Como topónimo, pode referirse a:

;En Galiza
***O Pimpín**, lugar da parroquia de Insua, no concello de Ortigueira.

## Véxase tamén
### Outros artigos
Glicinia

As **glicinias** ou **wisterias** son plantas rubideiras pertencentes ao xénero ***Wisteria*** e á familia Fabaceae.

## Distribución 
Son nativas do leste de Estados Unidos e de países do leste de Asia tales coma a China, Corea e o Xapón. Moi estendidos en xardinería pola beleza das súas flores en acios pendurados e cun recendo moi agradábel. Comúns nos xardíns privados de Galicia.

## Descrición 
Son arbustos leñosos de hábito gabeador. Cultívanse como plantas de decoración por mor aos seus acios de flores primaverais e á súa mesta follaxe. Segundo as variedades, as flores son violetas, azuis ou albas. A longura das inflorescencias varía de 10&nbsp;cm a un metro da Wisteria floribunda ‘Macrobotryes’. O nome Wisteria provén do doutor Caspar Wistar, un anatomista da universidade de Pensilvania. Algunhas variedades son perfumadas, e entre estas, as variedades son ‘Rosea’ ou ‘Jacko’. Os grans son tóxicos. A especie máis soada á a *Wisteria sinensis* (Sims) Sweet, a **glicinia chinesa**, amplamente cultivada en Europa occidental. Outra especie frecuente é a *Wisteria floribunda* (Willd) DC., a glicinia do Xapón.

As plantas desta especie usan as súas pólas para agatuñar sobre outras plantas, enrolando as pólas en sentido igual ou contrario ás agullas do reloxo, tomando como soporte. Poden gabear até 20 metros sobre o chan e uns 10 metros lateralmente.

## Especies 
* *Wisteria australis* (Endl.) C.Moore & Betche 1893 
* *Wisteria brachybotrys*  Siebold & Zucc. 1839
* *Wisteria floribunda* (Willd.) DC. 1825 - Glicinia xaponesa 
* *Wisteria frutescens* (L.) Poir. 1823 - Glicinia americana.
* *Wisteria japonica* Siebold & Zucc. 1839
* *Wisteria macrostachya* Nutt. ex Torr. & A.Gray - Glicinia do Kentucky
* *Wisteria pilipes* Sprague 1904 
* *Wisteria polystachya* (Thunb.) M.R.Almeida 1998 
* *Wisteria praecox* Hand.-Mazz. 1921 
* *Wisteria sinensis* Sweet 1826 - Glicinia chinesa.
* *Wisteria venusta* Rehder & E.H.Wilson 1916 - Glicinia de seda.
* *Wisteria villosa* Rehder 1926
Elena Filatova

**Elena Vladimirovna Filatova** (en ruso, *Елена Владимировна Филатова*, e en ucraíno, *Елена Володимирівна Філатова*), nada en Pripyat, Kíiv en 1974, é unha fotógrafa, escritora e motociclista ucraína coñecida polas súas viaxes á chamada zona morta de Chernóbil.

## Fotografías e viaxes en moto 
Filatova é coñecida co pseudónimo KiddOfSpeed. Na súa páxina web hai varias fotos realizadas nas súas viaxes a Chernóbil xunto á Central nuclear de Chernóbil, Pripyat e outras localidades deshabitadas logo da catástrofe de 1986.

Entre os seus traballos fotográficos inclúense vivendas, casas do pobo, escolas e un parque de atraccións cunha nora, cuxa apertura estaba prevista para o 1 de maio de 1986 e que na actualidade está oxidada. Sempre que viaxa, faino cunha moto e cun permiso especial que a acredita para entrar na zona de exclusión ela soa.

Con todo, guías turísticos e outros turistas afirman que a viron nunha viaxe organizada. Un dos guías, Yuriy Tatarchuk, lembrou que Filatova realizou a viaxe cunha chaqueta de coiro. Tempo despois creou o sitio web.

## Outros traballos 
Ademais das fotos de Chernóbil, entre os seus proxectos máis recentes está a foto-reportaxe sobre o Muro da Serpe, preto de Kíiv. Na reportaxe, Filatova explora unha zona rodeada por unha antiga muralla con modernas fortificacións construídas durante a segunda guerra mundial; tamén fala sobre a historia da Revolución de Outubro de 1917 e a invasión nazi a Ucraína.

Outras ligazóns da súa web mostran o fotodiario realizado por ela do día da Revolución Laranxa de Ucraína. En marzo de 2007, publicou novas fotos dos arredores da área de Chernóbil que foron tomadas máis recentemente.

Na súa páxina web aparecen outras imaxes sobre gulags construídos durante a era de Iosif Stalin. Nas súas últimas reportaxes falou tamén sobre as protestas durante as eleccións xerais de 2004 no país cando o presidente Yanukovych gañou de xeito irregular fronte a Yushenko.

En 2011, cando se produciu a catástrofe da Central Nuclear de Fukushima, escribiu outra fotorreportaxe sobre o accidente baixo o título *Chernobyl Journal (Volume 5)*.

## Notas 
## Véxase tamén 
### Ligazóns externas 
* Páxina web de Elena Filtatova
* Antiga páxina de KiddOfSpeed 
* Documentación de Filatova sobre o Muro da Serpe
* La zone de Tchernobyl aujourd'hui, la ville fantôme de Pripyat, la terre des loups...
Glicinia chinesa

A **glicinia chinesa** ou **wisteria chinesa** (***Wisteria sinensis***), é unha especie botánica de planta leñosa, leguminosa, caducifolia, perenne, rubideira do xénero *Wisteria*, endémica da China nas provincias de Guangxi, Guizhou, Hebei, Henan, Hubei, Shaanxi e mais Yunnan. Mentres esta planta é rubideira, pódeselle dar unha forma arbórea.

## Descrición 
Acada os 20–30 m de longo sobre árbores soporte, por pólas ziratorias e abrazadoras no sentido do reloxo.

### Follas 
A follaxe é mesta, integrada por follas verde brillantes, pinnadas, que acadan até 25 cm de longo, con 9-13 folíolos oblongos de 2–6&nbsp;cm de longo.

### Flores 
thumbnail|left|Flores de glicinia chinesaAs flores son brancas, violetas, ou azuis, dispostas en acios pendurados de 15–20&nbsp;cm de longo en primavera, usualmente acadando o seu pico a mediados de maio. As flores en cada acio abren simultaneamente antes da expansión da follaxe, presentando unha fragrancia semellante á uva; malia teren acios máis curtos ca *Wisteria floribunda* (Glicinia xaponesa).

### Froitos 
Son legumes achatadas, pardas, aveludadas, de 5–10&nbsp;cm de longo, e sementes discoides de 1&nbsp;cm de diámetro; madura no verán, e creban ceibando as sementes; as vaíñas baleiras fican na planta durante o inverno. A produción de sementes é baixa, e moito crecemento rexenerativo é por reprodución asexual (clonado).
As sementes e vaíñas da glicinia xaponesa son moi velenosas se se insiren.

## Observaciones 
[200px|right|miniatura|Glicinia e virxe no [parque de Castrelos, en Vigo.]].
A zona de rusticidade de USDA é de 5-9, e gosta de solos húmidos. Considerada tolerante á sombra, pero só florece exposta ao sol de cheo ou parcialmente. Pode vivir máis de 100 anos.

Todas as partes da planta conteñen o glicósido chamado wisterina o cal é tóxico e se se insire pode provocar bocalladas, vómitos, dores de estómago e diarrea en adultos e a morte por envelenamento en rapaces producindo unha gastroenterite media a severa.

Foi levada da China a Europa e a Norteamérica en 1816, e se asegurou un lugar de popularidade nas rubideiras pola súa floración. Mais tamén pode ser unha especie invasora nalgunhas áreas do leste dos Estados Unidos onde o clima é semellante ao China.

## Sinónimos 
* *Glycine sinensis* Sims	
* *Kraunhia floribunda* sensu auct., p.p.	
* *Millettia chinensis* Benth.	
* *Rehsonia sinensis* (Sims) Stritch	
* *Wistaria sinensis* (Sims)DC.	
* *Wisteria chinensis* DC.	
* *Wisteria floribunda* sensu auct., p.p.
* *Wisteria praecox* Hand.-Mazz.
* https://web.archive.org/web/20081014120847/http://www.eol.org/taxa/16420788
Errigoiti

**Errigoiti** é un concello vasco da provincia de Biscaia. A súa poboación é de 557 habitantes (2011).

## Véxase tamén
### Ligazóns externas
*Errigoiti en euskomedia.org
Etxebarri

**Etxebarri** é un concello vasco da provincia de Biscaia. A súa poboación é de 10.133 habitantes (2011).
Clean Town

"**Clean Town**" é unha canción da banda sueca de garage rock revival Mando Diao, editado como primeiro sinxelo do seu álbum de estrea *Hurricane Bar*. "Clean Town" publicouse no Xapón como un EP, que comunmente é coñecido como *Japan Tour EP*, e que conta con dous vídeos ao vivo dunha actuación nese país no Harajuku Astro Hall. As caras-b, "Hail The Sunny Days" e "Your Lover's Nerve", apareceron posteriormente na versión suea do sinxelo "You Can't Steal My Love". A versión ao vivo de "Little Boy Jr", gravada en Boston, que aparece no EP foi incluída tamén na versión británica de "God Knows", a versión estadounidense do *Paralyzed EP*, e na edición limitada alemá de "Bring 'Em In".

## Listaxe de cancións 
Todos os temas compostos por Björn Dixgård e Gustaf Norén.
;CD sueco
# "Clean Town"
# "Your Lover's Nerve"
# "Hail The Sunny Days"
;EP xaponés
# "Clean Town"
# "White Wall"
# "Hail The Sunny Days"
# "Little Boy Jr (Live)"
# "Mr. Moon (Live Video)"
# "Paralyzed (Live Video)"
Down (sinxelo)

"**Down**" é unha canción da banda estadounidense de rock alternativo Stone Temple Pilots, editada como  primeiro sinxelo do seu álbum *No. 4*. Nos Estados Unidos o tema acadou o posto 5 na lista *Mainstream Rock Tracks* e o 9 na *Modern Rock Tracks*.

## Listaxe de cancións 
#"Down" - 3:49
#"Down" (Live) - 3:59
#"MC5" - 2:42
Y Control

"**Y Control**" é unha canción da banda estadounidense de indie rock Yeah Yeah Yeahs, editada como sinxelo do seu álbum de estrea *Fever to Tell*. Pitchfork Media listou a "Y Control" como a 213 mellor canción da década. A canción forma parte da banda sonora do videoxogo *Colin McRae: Dirt 2*.

## Listaxe de cancións 
#"Y Control"
#"Y Control" (The Faint remix)
#"Y Control" (Live at the Fillmore)
Joe Mantegna

**Joseph Anthony Mantegna**, nado en Chicago (Illinois) o 13 de novembro de 1947, é un actor, produtor e director estadounidense.

## Traxectoria
Mantegna comezou a súa carreira no teatro en 1969 co musical *Hair*. Gañou un Premio Tony ó mellor actor e un Premio Joseph Jefferson por interpretar Richard Roma en *Glengarry Glen Ross*, a primeira produción estadounidense de David Mamet, sendo a primeira de moitas colaboracións con Mamet. A súa longa asociación con Mamet inclúe as estreas de *A Life in the Theatre*, *The Disappearance of the Jews* e *Speed-the-Plow* en Broadway. Mantegna tamén dirixiu unha produción de Mamet, *Lakeboat*, que tivo moito éxito nos teatros dos Ánxeles. Posteriormente tamén dirixiu a adaptación cinematográfica de *Lakeboat*. Ademais de nas producións teatrais de Mamet, Mantegna apareceu nos filmes *House of Games* (1987), *Things Change* (1988), *Homicide* (1991) e *Redbelt* (2008).
## Notas
Rosana Pérez

miniatura|Rosana Pérez Fernández na XVI Asemblea Nacional do BNG en 2017.
**Rosana Pérez Fernández**, nada na Pobra do Caramiñal o 21 de decembro de 1964, é unha funcionaria e política galega, do BNG. Dende xullo de 2020 é deputada do Bloque Nacionalista Galego no Parlamento de Galicia.

## Traxectoria
Seguiu estudos de formación profesional administrativa, e aprobou unhas oposicións para a Xunta de Galicia, onde obtivo a praza de secretaria de instituto en Ribeira. Afiliada ao BNG dende 1983, foi elixida concelleira na Pobra do Caramiñal en 1995, sendo responsable da área de Servizos Sociais en virtude dun pacto de goberno co PSdeG, o cal se mantivo ata súa ruptura en novembro de 1997, polo cal pasou á oposición. En 1999 encabezou a candidatura do BNG, mantendo os 2 concelleiros da anterior ocasión e pasando a sela portavoz do grupo na oposición. En 2003 subeu a 4 concelleiros, pasando a selo principal grupo da oposición. En 2007 subiu ata os 6 concelleiros, continuando como portavoz na Pobra e sendo designada para ocupar un escano na Deputación da Coruña, onde tamén asumiu a portavocía do BNG. En 2011 mantivo os resultados de 4 anos antes na Pobra, se ben baixou a 5 concelleiros despois de que, por mor do descenso de poboación, a corporación pobrense baixase de 17 a 13 concelleiros.

Membro da UPG, o partido comunista que compón o BNG, formou parte da executiva da fronte nacionalista dende 2006. En 2011 presentouse de número 2 na candidatura do BNG ao Congreso dos Deputados, nas eleccións xerais. Non obtivo escano, pero a dimisión do cabeza de lista Francisco Jorquera un ano máis tarde, para optar á presidencia da Xunta, levouna ao Congreso, ante o cal renunciou como concelleira na Pobra.

En xullo de 2020, preséntase como número 4 do Bloque Nacionalista Galego pola provincia da Coruña e consegue un escano no Parlamento de Galicia. Nas municipais de 2023 formou parte da candidatura do BNG na Pobra como número 2 e foi elixida concelleira, sendo responsable das áreas de Movilidade e Participación Veciñal. Nas eleccións ao Parlamento galego de 2024 concorreu como número 3 pola Coruña e revalidou o seu escano.

## Notas 
## Véxase tamén
### Outros artigos
*Eleccións municipais na Pobra do Caramiñal
*Lista de deputados galegos no Congreso desde a Transición
### Ligazóns externas 
* Rosana Pérez Fernández  na páxina web do Parlamento de Galicia.
Ichthys

[miniatura|Símbolo do *ichthys* ou piscis.

***IXΘΥΣ***: [Iota **I**=Xesús; Khi **X**=Christos; Theta **Θ**=Theou (de Deus); Ípsilon **Υ**=Uios (Fillo); Sigma **Σ**=Soter (Salvador)]]
O **ichtus** ou **ichthys** (en grego, ΙΧΘΥΣ, ['ix.θys], peixe) é un símbolo que consiste en dous arcos que se intersecan de forma que parece o perfil dun peixe, e que foi empregado polos primeiros cristiáns como un símbolo secreto e un método de identificación entre os crentes.

É un acrónimo, a partir do grego e que significa: Iēsoûs Christós Theoû hYiós Sōtér; "Xesucristo, Fillo de Deus, Salvador".

O uso do ichtus como símbolo secreto puido ser o seguinte: unha persoa debuxaba unhas liñas rectas e curvas na area de xeito aparentemente aleatorio, das que unha delas era un arco circular (medio ichtus). Se outra persoa debuxaba máis liñas no chan e completaba a figura, os dous saberían que ambos eran cristiáns.

Tamén era usado secretamente cando dúas persoas que non se coñecían moi ben se vían novamente, unha delas facíalle a metade do símbolo do peixe na palma da man  a un ao saudalo e o outro respondía facendo a outra metade se tamén era fervente Cristián, se non pasaba como unha cóxega ou accidente, pero a maioría das veces tomábanse moitas precaucións, como o de investigar á outra persoas de antemán.

Antes do Edicto de Milán os cristiáns non podían revelar abertamente a súa fe, xa que corrían o risco de seren perseguidos ou executados.

## Interpretacións 
O peixe tamén se interpreta desde a psicoloxía arquetípica como símbolo da verdade profunda (baixo a auga) que se oculta para ser atrapada e, de seguido, saír á luz; que  brilla en segredo nun primeiro momento, e o pescador debe obtelo para alimentarse. 

### Interpretación bíblica 
Na Biblia aparece Pedro como pescador, e Xesús simbolicamente representaría como o guía á verdade. Púidose establecer un vínculo entre Xesus e o peixe a partir do baño no baptisterio (piscina, que literalmente significa estanque de peixes) e a parábola dos pescadores de homes que refería aos apóstolos. O peixe era un símbolo de boa sorte.

### Interpretación astrolóxica 
Outra interpretación deriva das condicións astrolóxicas da "Era de Piscis" xa que a conxunción aúrea de Xúpiter e Saturno tivo lugar no ano 7 a.C. (o ano do presunto nacemento de Cristo) tres veces no signo de Piscis no zodíaco. Interpretouse que Xesús era a primeira deidade cósmica dos peixes. E designábase aos recentemente convertidos como "pisciculi" (peixiños) e o peixe converteuse, xunto co pan en símbolo da eucaristía.

## Notas 
## Véxase tamén 
### Bibliografía 
* 
*
King Moody

**Robert** "**King**" **Moody**, nado no ano 1929 en Nova York e finado o 7 de febreiro de 2001 en Tarzana (California), foi un actor e cómico estadounidense. É coñecido por interpretar a Shtarker na serie de televisión *Get Smart*. Tamén interpretou Ronald McDonald na serie de anuncios de McDonald's dende 1969 ata 1985, e o capitán espacial en *Teenagers From Outer Space*. Ó longo da súa carreira participou en 40 filmes e series de televisión, como *Bonanza*, *The Bob Newhart Show*, *CHiPs*, *Combat!*, *The Man From U.N.C.L.E.*, *Dragnet* e *Sea Hunt*.

## Notas 
## Véxase tamén
### Ligazóns externas
* Ficha na IMDb
Ea

**Ea** é un concello vasco da provincia de Biscaia. A súa poboación é de 896 habitantes (2011).

## Véxase tamén 
### Ligazóns externas 
* Ea en euskomedia.org
Universidade Católica do Sagrado Corazón

A **Universidad Católica do Sagrado Corazón** (en italiano, *Università Cattolica del Sacro Cuore*, ou abreviada, **UCSC**) é unha universidade fundada en 1921, situada na cidade de Milán, Italia. A universidade ten catorce facultades. UCSC é a maior universidade privada en Europa.

## Notas 
## Véxase tamén 
### Ligazóns externas 
* Sitio web oficial da UCSC
Parque Natural Posets-Maladeta

O **Parque natural de Posets-Maladeta** atópase na comunidade de Aragón. Concretamente nas comarcas de Ribagorza e Sobrarbe, na parte máis oriental do Pireneo Aragonés. Trátase dun parque natural de alta montaña, e como tal máis da metade dos seus picos superan os 3000 metros. Nomear especialmente o Aneto, o segundo pico máis alto da Península Ibérica por detrás do Mulhacén, e os dous picos que dan nome ó parque: o Maladeta con 3.308 metros e o Posets con 3.375.

Salientar a presenza de glaciares, formadores e modificadores da paisaxe montañesa; estando moitos deles protexidos pola figura legal de Monumento natural. Moitos destes glaciares están ocupados por  *ibones* ou lagos de orixe glaciar  que poden estar conxelados ata seis meses ó ano. Os máis coñecidos son o de: Sein, Millares, Barbarisa, Ballibierna o Batisielles. Porén o glaciar do sistema Aneto-Maladeta con 100 ha é o máis extenso, non só do Parque senón de todos os Pireneos.

A riqueza botánica  e ampla, dende árbores de alta montaña coma os abetos e piñeiros negros, ata as flores alpinas de gran beleza coma a  azucena pirenaica, a azucena silvestre ou o dente de can (*Erythronium dens-canis*).

Ademais de Parque natural a zona foi declarada coma ZEPA por contar con especies tan importantes coma o Quebraosos,a aguia real, o voitre leonado, a pita do monte, o lagópodo cinsento, o gabeador vermello ou o moucho de Tengmalm.

Entre os mamíferos cóntanse a lontra , o rebezo, o corzo e o cervo.

## Véxase tamén 
### Ligazóns externas 
*http://www.rednaturaldearagon.com/default.aspx?FolderID=57
*O Parque na Web da Comunidade Autónoma de Aragón 
*O Parque na web turística da comarca de Ribagorza